ddrg/super_eurlex huggingface dataset:
SL Uradni list Evropske unije C 424/30

Sodba Splošnega sodišča z dne 26. oktobra 2017 – Hello Media Group/EUIPO – Hola (#hello digitalmente diferentes)

(Zadeva T-330/16) (1)

((Znamka Evropske unije - Postopek z ugovorom - Prijava figurativne znamke Evropske unije #hello digitalmente diferentes - Prejšnje figurativne in besedne znamke Evropske unije HELLO! - Relativni razlog za zavrnitev - Verjetnost zmede - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) - Nadomestitev stranke v sporu))

(2017/C 424/43)

Jezik postopka: španščina

Stranke

Tožeča stranka: Hello Media Group, SL (Madrid, Španija), ki ji je bilo dovoljeno, da nadomesti Hello Media, SL (zastopnica: A. Alejos Cutuli, odvetnica)

Tožena stranka: Urad Evropske unije za intelektualno lastnino (zastopnik: J. Crespo Carrillo, agent)

Druga stranka pred odborom za pritožbe, intervenientka v postopku pred Splošnim sodiščem: Hola, SL (Madrid) (zastopnik: F. Arroyo Álvarez de Toledo, odvetnik)

Predmet

Tožba zoper sklep drugega odbora za pritožbe pri EUIPO z dne 21. aprila 2016 (zadeva R 1979/2015-2) glede postopka z ugovorom med družbama Hola in Hello Media.

Izrek

1. Družbi Hello Media Group, SL, se dovoli, da nadomesti družbo Hello Media, SL, kot tožeča stranka.

2. Tožba se zavrne.

3. Družbi Hello Media Group je naloženo plačilo stroškov.

(1) UL C 296, 16.8.2016.
SL Uradni list Evropske unije C 402/31

Sodba Splošnega sodišča z dne 3. oktobra 2017 – PM/ECHA

(Zadeva T-656/16) (1)

((REACH - Pristojbina za registracijo snovi - Znižanje, odobreno malim in srednje velikim podjetjem - Ugotovitev velikosti podjetja - Preverjanje izjave podjetja s strani ECHA - Zahteva po dokazih o statusu malega ali srednje velikega podjetja - Odločba o naložitvi upravne takse))

(2017/C 402/40)

Jezik postopka: španščina

Stranki

Tožeča stranka: PM (zastopnica: C. Zambrano Almero, odvetnica)

Tožena stranka: Evropska agencija za kemikalije (ECHA) (zastopniki: sprva E. Maurage, J.-P. Trnka in M. Heikkilä, nato J.-P. Trnka in M. Heikkilä, agenta, skupaj s C. Garcio Molyneuxom, odvetnikom)

Predmet

Predlog na podlagi člena 263 PDEU za razglasitev ničnosti odločbe ECHA SME(2016) 3198 z dne 12. julija 2016 o ugotovitvi, da tožeča stranka ni predložila dokazov, potrebnih za znižanje pristojbine, odobreno za srednja velika podjetja, in o naložitvi upravne takse.

Izrek

1. Tožba se zavrne.

2. PM poleg svojih stroškov nosi stroške, nastale Evropski agenciji za kemikalije (ECHA).

(1) UL C 402, 31.10.2016.
SL Uradni list Evropske unije C 369/17

Sodba Splošnega sodišča z dne 14. septembra 2017 – Bodson in drugi/EIB

(Združeni zadevi T-504/16 in T-505/16) (1)

((Javni uslužbenci - Zaposleni pri EIB - Osebni prejemek - Letna prilagoditev lestvice osnovnih plač - Metoda za izračun - Gospodarska in finančna kriza))

(2017/C 369/25)

Jezik postopka: francoščina

Stranke

Tožeče stranke: Jean-Pierre Bodson (Luxembourg, Luksemburg) in 485 drugih tožečih strank, katerih imena so navedena v prilogi k sodbi (zadeva T-504/16); in Esther Badiola (Luxembourg) in 15 drugih tožečih strank, katerih imena so navedena v prilogi k sodbi (zadeva T-505/16) (zastopnik: L. Levi, odvetnik)

Tožena stranka: Evropska investicijska banka (EIB) (zastopniki: sprva T. Gilliams in G. Nuvoli, nato G. Faedo in T. Gilliams, agenti, skupaj z A. Dal Ferrom, odvetnikom)

Predmet

Predlog na podlagi člena 270 PDEU za, prvič, razglasitev ničnosti odločb, vsebovanih v plačilnih listih za februar 2013 in sledeče mesece, v katerih sta bila za tožeče stranke uporabljena sklep sveta direktorjev EIB z dne 18. decembra 2012 in sklep upravnega odbora EIB z dne 29. januarja 2013, ter članka, ki je bil 5. februarja 2013 objavljen na spletu, in obvestila z dne 15. februarja 2013, s katerima so bili zaposleni obveščeni o sprejetju teh sklepov, in drugič, naložitev EIB, naj tožečim strankam izplača znesek, ki ustreza razliki med zneskom plačil, izplačanih na podlagi zgoraj navedenih sklepov, in zneskom plačil, dolgovanih na podlagi ureditve, ki izhaja iz sklepa sveta direktorjev EIB z dne 22. septembra 2009, ter odškodnino za škodo, ki naj bi nastala tožečim strankam zaradi izgube kupne moči in negotovosti v povezavi z razvojem njihovih plač.

Izrek

1. Odločbe Evropske investicijske banke (EIB), v katerih sta bila uporabljena sklep sveta direktorjev EIB z dne 18. decembra 2012 in sklep upravnega odbora EIB z dne 29. januarja 2013 ter ki so bile vsebovane v plačilnih listih za februar 2013 in mesece, ki sledijo, za Jeana-Pierra Bodsona in druge zaposlene pri EIB, katerih imena so navedena v prilogi, v zadevi T-504/16 ter za Esther Badiola in druge zaposlene pri EIB, katerih imena so navedena v prilogi, v zadevi T-505/16, se razglasijo za nične.

2. V preostalem se tožbi zavrneta.

3. EIB se naloži plačilo stroškov.

(1) UL C 207, 20.7.2013 (zadeva je bila sprva vložena pri Sodišču za uslužbence Evropske unije pod številko F-41/13 in nato 1. septembra 2016 prenesena na Splošno sodišče Evropske unije).
SL Uradni list Evropske unije C 283/45

Sodba Splošnega sodišča z dne 19. julija 2017 – Dessi/EIB

(Zadeva T-510/16) (1)

((Javni uslužbenci - Osebje EIB - Ocenjevanje - Napredovanje - Ocenjevalno in napredovalno obdobje 2012 - Odločba odbora za pritožbe - Obseg nadzora - Predstavniki osebja - Diskriminacija))

(2017/C 283/68)

Jezik postopka: francoščina

Stranki

Tožeča stranka: Nathalie Dessi (Luxembourg, Luksemburg) (zastopniki: sprva A. Senes in L. Payot, nato L. Levi, odvetniki)

Tožena stranka: Evropska investicijska banka (EIB) (zastopniki: sprva C. Gómez de la Cruz in E. Raimond, nato E. Raimond in G. Faedo in zatem G. Faedo in K. Carr, agentki, skupaj z A. Dal Ferrom, odvetnikom)

Predmet

Predlog na podlagi člena 270 PDEU za razglasitev ničnosti odločbe odbora EIB za pritožbe z dne 23. Oktobra 2013, s katero je ta zavrnil predlog tožeče stranke za ponovni pregled njenega ocenjevalnega poročila za leto 2012 v delu, v katerem v navedenem poročilu ni bilo predlagano, naj predsednik EIB odloči, da napreduje iz funkcionalne skupine F v funkcionalno skupino E.

Izrek

1. Odločba odbora Evropske investicijske banke (EIB) za pritožbe z dne 23. oktobra 2013, s katero je ta zavrnil predlog Nathalie Dessi za ponovni pregled njenega ocenjevalnega poročila za leto 2012 v delu, v katerem v navedenem poročilu ni bilo predlagano, naj predsednik EIB odloči, da napreduje iz funkcionalne skupine F v funkcionalno skupino E, se razglasi za nično.

2. EIB se naloži plačilo stroškov.

(1) UL C 85, 22.3.2014 (zadeva je bila sprva vložena pri Sodišču za uslužbence Evropske unije pod št. F-8/14 in 1.9.2016 prenesena na Splošno sodišče Evropske unije).
SL Uradni list Evropske unije C 293/31

Sodba Splošnega sodišča z dne 20. julija 2017 – Mediaexpert/EUIPO – Mediaexpert (mediaexpert)

(Zadeva T-780/16) (1)

((Znamka Evropske unije - Postopek za ugotovitev ničnosti - Figurativna znamka Evropske unije mediaexpert - Prejšnja nacionalna besedna znamka mediaexpert - Relativni razlog za zavrnitev - Člena 53(1)(a) 8(1)(b) Uredbe (ES) št. 207/2009 - Dokaz o obstoju, veljavnosti in obsegu varstva prejšnje znamke - Potrdilo o registraciji prejšnje znamke - Prevod - Pravila od 37 do 39 in 98(1) Uredbe (ES) št. 2868/95 - Legitimno pričakovanje))

(2017/C 293/36)

Jezik postopka: angleščina

Stranke

Tožeča stranka: Mediaexpert sp. z o.o. (Varšava, Poljska) (zastopnica: J. Aftyka, odvetnica)

Tožena stranka: Urad Evropske unije za intelektualno lastnino (zastopnik: A. Folliard-Monguiral, agent)

Druga stranka pred odborom za pritožbe pri EUIPO: Mediaexpert S.A. (Varšava)

Predmet

Tožba zoper odločbo prvega odbora za pritožbe pri EUIPO z dne 11. avgusta 2016 (zadeva R 2583/2015-1) v zvezi s postopkom za ugotovitev ničnosti med družbama Mediaexpert sp. z o.o. in Mediaexpert S.A.

Izrek

1. Tožba se zavrne.

2. Družbi Mediaexpert sp. z o.o. se naloži plačilo stroškov.

(1) UL C 6, 9.1.2017.
SL Uradni list Evropske unije C 277/42

Sodba Splošnega sodišča z dne 29. junija 2017 – Martín Osete/EUIPO – Rey (AN IDEAL WIFE E.A.)

(Združeni zadevi T-427/16 in T-429/16) (1)

((Znamka Evropske unije - Postopek razveljavitve - Besedne znamke Evropske unije AN IDEAL WIFE, AN IDEAL LOVER in AN IDEAL HUSBAND - Neobstoj resne in dejanske uporabe znamk - Člen 51(1)(a) Uredbe (ES) št. 207/2009 - Neobstoj upravičenega razloga za neuporabo))

(2017/C 277/62)

Jezik postopka: angleščina

Stranke

Tožeča stranka: Isabel Martín Osete (Pariz, Francija) (zastopnik: V. Wellens, odvetnik)

Tožena stranka: Urad Evropske unije za intelektualno lastnino (zastopnik: D. Gája, agent)

Druga stranka pred odborom za pritožbe, intervenientka v postopku pred Splošnim sodiščem: Danielle Rey (Toulouse, Francija) (zastopnika: P. Wallaert in J. Cockain-Barere, odvetnika)

Predmet

Tožbi zoper odločbe drugega odbora EUIPO za pritožbe z dne 21. aprila 2016 (zadeve R 1528/2015 2, R 1527/2015-2 in R 1526/2015-2) v zvezi s postopki za razveljavitev med D. Rey in I. Martin Osete.

Izrek

1. Tožbi se zavrneta.

2. Isabel Martín Osete se naloži plačilo stroškov.

(1) UL C 343, 19.9.2016.
SL Uradni list Evropske unije C 195/23

Sodba Splošnega sodišča z dne 4. maja 2017 – Kasztantowicz/EUIPO – Gbb Group (GEOTEK)

(Zadeva T-97/16) (1)

((Znamka Evropske unije - Postopek za razveljavitev - Besedna znamka Evropske unije GEOTEK - Člen 51(1)(a) Uredbe (ES) št. 207/2009 - Pravilo 40(5) Uredbe (ES) št. 2868/95 - Dokaz o resni in dejanski uporabi znamke - Zamuda - Pravilo 61(2) in (3) in pravilo 65(1) Uredbe št. 2868/95 - Obvestilo imetniku o roku, poslano po telefaksu - Neobstoj okoliščin, s katerimi bi bilo mogoče omajati poročilo o pošiljki, ki ga je predložil EUIPO - Člen 78 Uredbe št. 207/2009 - Pravilo 57 Uredbe št. 2868/95 - Predlog za zaslišanje prič - Polje proste presoje, ki ga ima EUIPO))

(2017/C 195/32)

Jezik postopka: nemščina

Stranke

Tožeča stranka: Martin Kasztantowicz (Berlin, Nemčija) (zastopnik: R. Ronneburger, odvetnik)

Tožena stranka: Urad Evropske unije za intelektualno lastnino (zastopnika: D. Hanf in A. Söder, agenta)

Druga stranka pred odborom za pritožbe pri EUIPO: Gbb Group Ltd (Letchworth, Združeno kraljestvo)

Predmet

Tožba zoper odločbo petega odbora za pritožbe pri EUIPO z dne 14. decembra 2015 (zadeva R 3025/2014-5) v zvezi s postopkom za razveljavitev med Gbb Group in M. Kasztantowicz.

Izrek

1. Tožba se zavrne.

2. Martinu Kasztantowiczu se naloži plačilo stroškov.

(1) UL C 145, 25.4.2016.
SL Uradni list Evropske unije C 221/25

Sodba Splošnega sodišča z dne 16. maja 2017 – CW/Parlament

(Zadeva T-742/16 RENV) (1)

((Javni uslužbenci - Uradniki - Psihično nasilje - Člen 12a Kadrovskih predpisov - Obveznost zagotovitve pomoči - Notranja pravila v zvezi s posvetovalnim odborom o nadlegovanju in njegovem preprečevanju na delovnem mestu - Člen 24 Kadrovskih predpisov - Prošnja za pomoč - Zavrnitev - Sklep o zavrnitvi pritožbe - Samostojna vsebina - Preuranjena pritožba - Neobstoj - Vloga in pristojnosti posvetovalnega odbora o nadlegovanju in njegovem preprečevanju na delovnem mestu - Neobvezno zaprosilo uradnika - Nepogodbena odgovornost))

(2017/C 221/35)

Jezik postopka: angleščina

Stranki

Tožeča stranka: CW (zastopnik: C. Bernard-Glanz, odvetnik)

Tožena stranka: Evropski parlament (zastopnika: E. Taneva in M. Dean, agenta)

Predmet

Predlog na podlagi člena 270 PDEU za razglasitev ničnosti sklepa Parlamenta z dne 8. aprila 2013, s katerim je bila zavrnjena prošnja tožeče stranke za pomoč v zvezi z domnevnim psihičnim nasiljem, ki naj bi ga utrpela zaradi nadrejenih, in razglasitev ničnosti sklepa Generalnega sekretarja Parlamenta z dne 23. oktobra 2013 o zavrnitvi njene pritožbe z dne 9. julija 2013, in zahtevek za povračilo škode, ki naj bi jo utrpela.

Izrek

1. Sklep Generalnega sekretarja Evropskega parlamenta z dne 23. oktobra 2013, s katerim je kot organ za imenovanja zavrnil pritožbo CW z dne 9. julija 2013, se razglasi za ničen.

2. Predlog za razglasitev ničnosti sklepa Parlamenta z dne 8. aprila 2013, s katerim je bila zavrnjena prošnja CW za pomoč, se zavrže kot nedopustna.

3. Parlamentu se naloži, da CW plača znesek 2 000 EUR za utrpljeno nepremoženjsko škodo, povečan za zamudne obresti, ki tečejo od dneva razglasitve te sodbe, po obrestni meri, ki jo Evropska centralna banka (ECB) določa za operacije glavnega refinanciranja.

4. Odškodninski zahtevek se v preostalem zavrne.

5. Parlamentu se naloži, da nosi svoje stroške in stroške, ki jih je CW priglasil v prvotnem postopku pred Sodiščem za uslužbence Evropske unije v okviru tožbe v zadevi F-124/13, v pritožbenem postopku v zadevi T-309/15 P in v tem postopku ponovnega odločanja v zadevi T-742/16 RENV.

(1) UL C 52, 22.2.2014 (zadeva je bila sprva vpisana pri Sodišču za uslužbence Evropske unije pod opr. številko F-124/13 in nato 1. septembra 2016 prenesena na Splošno sodišče Evropske unije.
1.

Odločba prvega odbora za pritožbe pri Uradu Evropske unije za intelektualno lastnino (EUIPO) z dne 12. novembra 2015 (zadeva R 679/2014-1) glede postopka z ugovorom med družbo Nanu-Nana Joachim Hoepp GmbH & Co. KG in Nadine Fink se razveljavi v delu, v katerem odbor za pritožbe o pritožbi, vloženi pri njem, ni odločil glede „žlahtnih kovin in njihovih zlitin“, ki spadajo v razred 14 Nicejskega aranžmaja o mednarodni klasifikaciji proizvodov in storitev zaradi registracije znamk z dne 15. junija 1957, kakor je bil revidiran in spremenjen, in na katere se nanaša figurativna znamka, ki je bila predmet mednarodne registracije št. 1111657, v kateri je omenjena Evropska unija.
C 305/33

Sodba Splošnega sodišča z dne 12. julija 2019 – Sony in Sony Electronics/Komisija

(Zadeva T-762/15) (1)

(„Konkurenca - Omejevalni sporazumi - Trg pogonov za optične diske - Sklep o ugotovitvi kršitve člena 101 PDEU in člena 53 Sporazuma EGP - Tajni sporazumi glede razpisov za pogone za optične diske za prenosne računalnike in namizne računalnike - Kršitev glede na cilj - Pravica do obrambe - Obveznost obrazložitve - Načelo dobrega upravljanja - Globe - Enotna in trajajoča kršitev - Smernice iz leta 2006 o načinu določanja glob)

(2019/C 305/39)

Jezik postopka: angleščina

Stranke

Tožeči stranki: Sony Corporation (Tokio, Japonska) in Sony Electronics, Inc (San Diego, Združene države) (zastopniki: R. Snelders, odvetnik, N. Levy in E. Kelly, solicitors)

Tožena stranka: Evropska komisija (zastopniki: sprva M. Farley, A. Biolan, C. Giolito, F. van Schaik in L. Wildpanner, nato M. Farley, F. van Schaik, L. Wildpanner in A. Dawes, agenti)

Predmet

Predlog na podlagi člena 263 PDEU za, primarno, razglasitev delne ničnosti Sklepa Komisije C(2015) 7135 final z dne 21. oktobra 2015 v zvezi s postopkom na podlagi člena 101 PDEU in člena 53 Sporazuma EGP (zadeva AT.39639 – Pogoni za optične diske) in, podredno, znižanje zneska globe, naložene tožečima strankama

Izrek

1. Tožba se zavrne.

2. Družbi Sony Corporation in Sony Electronics, Inc. nosita svoje stroške in stroške Evropske komisije.

(1) UL C 98, 14.3.2016.
C 313/22

Sodba Splošnega sodišča z dne 8. julija 2020 – Ocean Capital Administration in drugi/Svet

(Zadeva T-332/15) (1)

(Skupna zunanja in varnostna politika - Omejevalni ukrepi proti Iranu - Zamrznitev sredstev - Seznam oseb in subjektov, za katere se uporabljajo ti ukrepi - Uvrstitev imen tožečih strank)

(2020/C 313/32)

Jezik postopka: angleščina

Stranke

Tožeče stranke: Ocean Capital Administration GmbH (Hamburg, Nemčija) in 31 drugih tožečih strank, katerih imena so v prilogi sodbe (zastopniki: P. Moser, QC, E. Metcalfe, barrister, in M. Taher, solicitor)

Tožena stranka: Svet Evropske unije (zastopnika: M. Bishop in V. Piessevaux, agenta)

Predmet

Na prvem mestu, predlog na podlagi člena 263 PDEU za razglasitev ničnosti Sklepa Sveta (SZVP) 2015/556 z dne 7. aprila 2015 o spremembi Sklepa Sveta 2010/413/SZVP o omejevalnih ukrepih proti Iranu (UL 2015, L 92, str. 101) in Izvedbene uredbe Sveta (EU) 2015/549 z dne 7. aprila 2015 o izvajanju Uredbe (EU) št. 267/2012 o omejevalnih ukrepih proti Iranu (UL 2015, L 92, str. 12), v delu, v katerem se nanašata na tožeče stranke, in na drugem mestu, predlog na podlagi člena 277 PDEU za ugotovitev, da se Sklep Sveta 2013/497/SZVP z dne 10. oktobra 2013 o spremembi Sklepa Sveta 2010/413/SZVP o omejevalnih ukrepih proti Iranu (UL 2013, L 272, str. 46) in Uredbe Sveta (EU) št. 971/2013 z dne 10. oktobra 2013 o spremembi Uredbe (EU) št. 267/2012 o omejevalnih ukrepih proti Iranu (UL 2013, L 272, str. 1) ne uporabljata.

Izrek

1. Tožba se zavrne.

2. Ocean Capital Administration GmbH in drugim tožečim strankam, katerih imena so navedena v prilogi, se naloži plačilo stroškov.

(1) UL C 294, 7.9.2015.
Sodba Splošnega sodišča z dne 6. marca 2019 – Hamas/Svet

(Zadeva T-289/15) (1)

(Skupna zunanja in varnostna politika - Omejevalni ukrepi, sprejeti proti nekaterim osebam in subjektom v okviru boja proti terorizmu - Zamrznitev sredstev - Možnost, da je organ tretje države opredeljen za pristojni organ v smislu Skupnega stališča 2001/931/SZVP - Dejanska podlaga sklepov o zamrznitvi sredstev - Obveznost obrazložitve - Napaka pri presoji - Lastninska pravica)

(2019/C 139/39)

Jezik postopka: francoščina

Stranke

Tožeča stranka: Hamas (Doha, Katar) (zastopnik: L. Glock, odvetnik)

Tožena stranka: Svet Evropske unije (zastopniki: sprva B. Driessen in N. Rouam, nato B. Driessen in F. Naert, in na koncu B. Driessen in F. Naertin in A. Sikora-Kalėda, agenti)

Intervenientka v podporo tožene stranke: Evropska komisija (zastopniki: sprva F. Castillo de la Torre in R. Tricot, nato F. Castillo de la Torre, L. Baumgart in C. Zadra, agenti)

Predmet

Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2015/521 z dne 26. marca 2015 o posodobitvi in spremembi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa 2014/483/SZVP (UL 2015, L 82, str. 107) in, drugič, Izvedbene uredbe Sveta (EU) 2015/513 z dne 26. marca 2015 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) št. 790/2014 (UL 2015, L 82, str. 1) v delu, v katerem se ta akta nanašata na tožečo stranko.

Izrek

1. Tožba se zavrne.

2. Organizacija Hamas nosi svoje stroške in stroške Sveta Evropske unije.

3. Evropska komisija nosi svoje stroške.

(1) UL C 245, 27.7.2015.
Sodba Splošnega sodišča z dne 5. junija 2019 – Bank Saderat/Svet

(Zadeva T-433/15) (1)

(„Nepogodbena odgovornost - Skupna zunanja in varnostna politika - Omejevalni ukrepi proti Iranu - Zamrznitev sredstev - Omejitev vstopa na ozemlja držav članic - Odškodnina za škodo, ki jo je domnevno utrpela tožeča stranka zaradi uvrstitve in ohranjanja njenega imena na seznamu oseb in subjektov, za katere veljajo zadevni omejevalni ukrepi - Dovolj resna kršitev pravnega pravila, s katerim so posameznikom podeljene pravice“)

(2019/C 255/38)

Jezik postopka: angleščina

Stranke

Tožeča stranka: Bank Saderat plc (London, Združeno kraljestvo) (zastopniki: S. Jeffrey, S. Ashley, A. Irvine, solicitors, M. Demetriou, QC, in R. Blakeley, barrister)

Tožena stranka: Svet Evropske unije (zastopniki: sprva M. Bishop in N. Rouam, nato M. Bishop in H. Marcos Fraile, agenti)

Intervenientka v podporo tožene stranke: Evropska komisija (zastopniki: sprva M. Konstantinidis in D. Gauci, nato M. Konstantinidis, A. Tizzano in C. Zadra, agenti)

Predmet

Predlog na podlagi člena 268 PDEU za povrnitev škode, ki naj bi tožeči stranki nastala zaradi uvrstitve njenega imena na seznam oseb in subjektov iz Uredbe Sveta (ES) št. 423/2007 z dne 19. aprila 2007 o omejevalnih ukrepih proti Iranu (UL 2007, L 103, str. 1), Uredbe Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (EU) št. 423/2007 (UL 2010, L 281, str. 1), in Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in o razveljavitvi Uredbe (EU) št. 961/2010 (JO 2012, L 88, str. 1).

Izrek

1. Tožba se zavrne.

2. Bank Saderat plc nosi svoje stroške in plača stroške, ki jih je priglasil Svet Evropske unije.

3. Evropska komisija nosi svoje stroške.

(1) UL C 320, 28.9.2015.
Sodba Splošnega sodišča z dne 27. septembra 2018 – Ezz in drugi/Svet

(Zadeva T-288/15) (1)

(Skupna zunanja in varnostna politika - Omejevalni ukrepi zaradi razmer v Egiptu - Zamrznitev sredstev - Dopustnost - Cilji - Merila za vključitev oseb - Podaljšanje vključitve tožečih strank na seznam oseb - Dejanska podlaga - Ugovor nezakonitosti - Pravna podlaga - Sorazmernost - Pravica do poštenega sojenja - Domneva nedolžnosti - Pravica do dobrega upravljanja - Napačna uporaba prava - Očitna napaka pri presoji - Lastninska pravica - Pravica do obrambe - Pravica do učinkovitega sodnega varstva)

(2018/C 427/46)

Jezik postopka: angleščina

Stranke

Tožeče stranke: Ahmed Abdelaziz Ezz (Gizeh, Egipt), Abla Mohammed Fawzi Ali Ahmed Salama (Kairo, Egipt), Khadiga Ahmed Ahmed Kamel Yassin, (Gizeh), Shahinaz Abdel Azizabdel Wahab Al Naggar (Gizeh) (zastopniki: sprva J. Lewis, B. Kennelly, QC, J. Pobjoy, barrister, J. Binns, S. Rowe, solicitors, in J.-F. Bellis, odvetnik, nato B. Kennelly, J. Pobjoy, S. Rowe in H. de Charette, odvetnik)

Tožena stranka: Svet Evropske unije (zastopnika: M. Bishop in I. Gurov, agenta)

Predmet

Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2015/486 z dne 20. marca 2015 o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu (UL 2015, L 77, str. 16), drugič, Sklepa Sveta (SZVP) 2016/411 z dne 18. marca 2016 o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu (UL 2016, L 74, str. 40), in tretjič, Sklepa Sveta (SZVP) 2017/496 z dne 21. marca 2017 o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu (UL 2017, L 76, str. 22), v delu, v katerem se ti akti nanašajo na tožeče stranke.

Izrek

1. Tožba se zavrne.

2. Ahmed Abdelaziz Ezz, Abla Mohammed Fawzi Ali Ahmed Salama, Khadiga Ahmed Ahmed Kamel Yassin in Shahinaz Abdel Azizabdel Wahab Al Naggar nosijo svoje stroške in stroške, ki jih je priglasil Svet Evropske unije.

(1) UL C 429, 21.12.2015.
C 72/16

Sodba Splošnega sodišča z dne 14. decembra 2018 – Arysta LifeScience Netherlands/EFSA

(Zadeva T-725/15) (1)

((Fitofarmacevtska sredstva - Postopek za pregled odobritve aktivne snovi diflubenzuron - Člen 21 Uredbe (ES) št. 1107/2009 - Sklepi ocenjevanja, ki so ga opravili strokovnjaki EFSA - Delna objava teh sklepov - Člen 63 Uredbe št. 1107/2009 - Predlog za zaupno obravnavanje nekaterih odlomkov - Varstvo poslovnih interesov - Zavrnitev zaupnega obravnavanja - Pravni interes))

(2019/C 72/19)

Jezik postopka: angleščina

Stranke

Tožeča stranka: Arysta LifeScience Netherlands BV, nekdanja Chemtura Netherlands BV (Amsterdam, Nizozemska) (zastopnika: C. Mereu in K. Van Maldegem, odvetnika)

Tožena stranka: Evropska agencija za varnost hrane (zastopnika: D. Detken in S. Gabbi, agenta, skupaj z R. van der Houtom in C. Wagnerjem, odvetnikoma)

Intervenientka v podporo tožene stranke: Evropska komisija (zastopniki: sprva F. Moro in P. Ondrůšek, nato P. Ondrůšek in G. Koleva, agenti)

Predmet

Predlog na podlagi člena 263 PDEU za razglasitev ničnosti Sklepa agencije EFSA z dne 10. decembra 2015 o objavi nekaterih odlomkov strokovnega pregleda agencije EFSA v zvezi z pregledom odobritve aktivne snovi diflubenzuron glede metabolita PCA.

Izrek

1. Tožba se zavrne.

2. Družbi Arysta LifeScience Netherlands BV se naloži plačilo stroškov in stroškov, ki jih je priglasila Evropska agencija za varnost hrane (EFSA) v tem tožbenem postopku in v postopku za izdajo začasne odredbe.

3. Evropska komisija nosi svoje stroške.

(1) UL C 68, 22.2.2016.